Luigi Bianco

**Luigi Bianco** (født 3. mars 1960 i Montemagno i provinsen Asti i Italia) er en katolsk erkebiskop og diplomat for Den hellige stol.
## Liv og virke
### Prest
Luigi Bianco ble presteviet for bispedømmet Casale Monferrato den 30. mars 1985. Bianco tok doktorgraden i kirkerett. Han tiltrådte den diplomatiske tjeneste for Den hellige stol den 1. juli 1989 og arbeidet først i nuntiaturet til Italia. Fra 1991 til 1994 var han ved det apostoliske nuntiatur til Egypt, fra 1994 til 1999 i Argentina, før han ble kalt til Kroatia i 1999. Fra 2002 arbeidet han i nuntiaturet til Spania og Andorra.
### Titulærerkebiskop, apostolisk nuntius til Honduras
12. januar 2009 utnevnte pave Benedikt XVI ham til titulærerkebiskop av *Falerone* og utnevnte ham til apostolisk nuntius i Honduras, og han ble dermed samtidig dekan for det diplomatiske korps der. Han ble ordinert til biskop av kardinalstatssekretær Tarcisio Bertone S.D.B. den 25. april samme år; medkonsekratorer var biskopen av Casale Monferrato, Alceste Catella, og biskopen av Mondovì, Luciano Pacomio. 

Etter militærkuppet i juni 2009 søkte Bianco en fredelig løsning på konflikten. Kuppet førte til at den avtroppende presidenten Manuel Zelaya ble sendt i eksil, og ble erstattet av den som Kongressen utpekte, Roberto Micheletti. Da oppfordret den apostoliske nuntius partene, på vegne av paven, til å finne en fredelig løsning i folkets interesse. Den honduranske katolske kirken etterlyste dialog, og differensierte mellom sin posisjon fra det internasjonale samfunns signaler. Nuntien og den honduranske primas bad Zelaya om å trekke seg fra sin intensjon om å forsøke å komme inn i landet og gjøre krav på å innta ledelsen igjen, og dermed unngå et blodbad. Samtidig bad de hæren om avklaringer angående utvisningen av presidenten, som ble forordnet i strid med grunnloven.

### Nuntius til Etiopia, til Djibouti og apostolisk delegat til Somalia
Pave Frans utnevnte ham til apostolisk nuntius til Etiopia den 12. juli 2014. Den 10. september samme år ble han i tillegg utnevnt til apostolisk nuntius til Djibouti og apostolisk delegat til Somalia.  Han ble også spesialrepresentant til Den afrikanske union.

### Nuntius til Uganda
Den 4. februar 2019 utnevnte pave Frans ham til apostolisk nuntius i Uganda.

Den 20. november 2022 presederte han i Kalongo i Uganda som pave Frans' utsending, over feiringen av saligkåringen av den italienske lege, prest og misjonær pater Giuseppe Ambrosoli.

### Nuntius til Slovenia, apostolisk delegat til Kosovo
Pave Leo XIV utnevnte ham til apostolisk nuntius til Slovenia og apostolisk delegat til Kosovo den 20. mai 2025.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santorio (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Erkebiskop Enrico Enríquez (1701–1756) *1743
* Erkebiskop Manuel Quintano Bonifaz (1698–1774) *1749
* Kardinal Buenaventura Córdoba Espinosa de la Cerda (1724–1777) *1761
* Kardinal Giuseppe Maria Doria Pamphilj (1751–1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823–1896) *1857
* Erkebiskop Salvatore Magnasco (1806–1892) *1868
* Kardinal Gaetano Alimonda (1818–1891) *1877
* Kardinal Agostino Richelmy (1850–1923) *1886
* Biskop Giuseppe Castelli (1871–1943) *1911
* Biskop Gaudenzio Binaschi (1883–1968) *1930
* Erkebiskop Albino Mensa (1916–1998) *1960
* Kardinal Tarcisio Bertone (1934–) *1991
* Erkebiskop *Luigi Bianco* (1960–) *2009

## Referanser